title: Regolament ta’ Implimentazzjoni tal-Kummissjoni (UE) Nru 141/2014 tat- 13 ta’ Frar 2014 li jemenda r-Regolament ta’ Implimentazzjoni (UE) Nru 540/2011 fir-rigward tal-kundizzjonijiet ta’ approvazzjoni tas-sustanza attiva żjut tal-pjanti/essenza tal-qronfol  Test b’relevanza għaż-ŻEE

text:
               14.2.2014

               MT

               Il-Ġurnal Uffiċjali tal-Unjoni Ewropea

               L 44/40

         REGOLAMENT TA’ IMPLIMENTAZZJONI TAL-KUMMISSJONI (UE) Nru 141/2014
   tat-13 ta’ Frar 2014
   li jemenda r-Regolament ta’ Implimentazzjoni (UE) Nru 540/2011 fir-rigward tal-kundizzjonijiet ta’ approvazzjoni tas-sustanza attiva żjut tal-pjanti/essenza tal-qronfol
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 13(2)(c) u l-Artikolu 78(2) tiegħu,
   Billi:

               (1)

               Is-sustanza attiva “żjut tal-pjanti/essenza tal-qronfol” kienet inkluża fl-Anness I tad-Direttiva tal-Kunsill 91/414/KEE (2) mid-Direttiva tal-Kummissjoni 2008/127/KE (3) f’konformità mal-proċedura stipulata fl-Artikolu 24b tar-Regolament tal-Kummissjoni (KE) Nru 2229/2004 (4). Mindu d-Direttiva Nru 91/414/KEE nbidlet bir-Regolament (KE) Nru 1107/2009, din is-sustanza titqies li ġiet approvata skont dak ir-Regolament u hija elenkata fil-Parti A tal-Anness tar-Regolament ta’ Implimentazzjoni tal-Kummissjoni (UE) Nru 540/2011 (5).

               (2)

               F’konformità mal-Artikolu 25a tar-Regolament (KE) Nru 2229/2004, l-Awtorità Ewropea dwar is-Sigurtà fl-Ikel, minn hawn ‘il quddiem “l-Awtorità”, ippreżentat lill-Kummissjoni l-opinjoni tagħha dwar l-abbozz tar-rapport ta’ reviżjoni għaż-żjut tal-pjanti/essenza tal-qronfol (6) fis-16 ta’ Diċembru 2011. L-Awtorità wasslet l-opinjoni tagħha dwar iż-żjut tal-pjanti/essenza tal-qronfol lin-notifikatur. Il-Kummissjoni stiedent lin-notifikatur iressaq il-kummenti tiegħu dwar l-abbozz tar-rapport ta’ reviżjoni dwar iż-żjut tal-pjanti/essenza tal-qronfol. L-abbozz tar-rapport ta’ reviżjoni flimkien mal-opinjoni tal-Awtorità ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u l-abbozz tar-rapport ta’ reviżjoni ġie ffinalizzat fit-13 ta’ Diċembru 2013 fil-format tar-rapport ta’ reviżjoni tal-Kummissjoni għaż-żjut tal-pjanti/essenza tal-qronfol.

               (3)

               Huwa kkonfermat li s-sustanza attiva żjut tal-pjanti/essenza tal-qronfol għandha titqies bħala approvata skont ir-Regolament (KE) Nru 1107/2009.

               (4)

               Skont l-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu, kif ukoll fid-dawl tal-għarfien xjentifiku u tekniku attwali, huwa meħtieġ li l-kundizzjonijiet għall-approvazzjoni jiġu emendati. B’mod partikolari, jixraq li tintalab aktar informazzjoni ta’ konferma.

               (5)

               L-Anness tar-Regolament ta’ Implimentazzjoni (UE) Nru 540/2011 għandu għalhekk jiġi emendat kif xieraq.

               (6)

               L-Istati Membri għandhom jingħataw iż-żmien biex jemendaw jew jirtiraw l-awtorizzazzjonijiet tal-prodotti għall-protezzjoni tal-pjanti li fihom iż-żjut tal-pjanti/essenza tal-qronfol.

               (7)

               Għall-prodotti għall-protezzjoni tal-pjanti li fihom iż-żjut tal-pjanti/essenza tal-qronfol, fejn l-Istati Membri jagħtu xi perjodu ta’ grazzja skont l-Artikolu 46 tar-Regolament (KE) Nru 1107/2009, dan il-perjodu għandu jiskadi qabel tmintax-il xahar wara d-data tad-dħul fis-seħħ ta’ dan ir-Regolament.

               (8)

               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali.

         ADOTTAT DAN IR-REGOLAMENT:
   Artikolu 1
   Emenda għar-Regolament ta’ Implimentazzjoni (UE) Nru 540/2011
   Il-Parti A tal-Anness tar-Regolament ta’ Implimentazzjoni (UE) Nru 540/2011 hija emendata skont l-Anness ta’ dan ir-Regolament.
   Artikolu 2
   Miżuri tranżizzjonali
   L-Istati Membri għandhom, f’konformità mar-Regolament (KE) Nru 1107/2009, fejn ikun meħtieġ, jemendaw jew jirtiraw l-awtorizzazzjonijiet eżistenti tal-prodotti għall-protezzjoni tal-pjanti li fihom iż-żjut tal-pjanti/essenza tal-qronfol bħala sustanza attiva qabel is-6 ta’ Settembru 2014.
   Artikolu 3
   Perjodu ta’ Grazzja
   Kwalunkwe perjodu ta’ grazzja mogħti mill-Istati Membri b’konformità mal-Artikolu 46 tar-Regolament (KE) Nru 1107/2009 għandu jkun qasir kemm jista’ jkun u għandu jiskadi qabel is-6 ta’ Settembru 2015.
   Artikolu 4
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-13 ta’ Frar 2014.

            Għall-Kummissjoni

            Il-President

         José Manuel BARROSO

      (1)  ĠU L 309, 24.11.2009, p. 1.

      (2)  Id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (ĠU L 230, 19.8.1991, p. 1).

      (3)  Id-Direttiva tal-Kummissjoni 2008/127/KE tat-18 ta’ Diċembru 2008 li temenda d-Direttiva tal-Kunsill 91/414/KEE għall-inklużjoni ta’ bosta sustanzi attivi (ĠU L 344, 20.12.2008, p. 89).

      (4)  Ir-Regolament tal-Kummissjoni (KE) Nru 2229/2004 tat-3 ta’ Diċembru 2004 li jistabbilixxi aktar regoli fid-dettall għall-implimentazzjoni tar-raba’ stadju tal-programm ta’ ħidma msemmi fl-Artikolu 8(2) tad-Direttiva tal-Kunsill 91/414/KEE (ĠU L 379, 24.12.2004, p. 13).

      (5)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).

      (6)  Il-konklużjoni dwar ir-reviżjoni esperta tal-valutazzjoni tar-riskju tal-pestiċidi tas-sustanza attiva żjut tal-pjanti/essenza tal-qronfol. EFSA Journal 2012;10(1):2506. [43 pp.]. doi:10.2903/j.efsa.2012.2506. Jinsab onlajn: www.efsa.europa.eu/efsajournal

      ANNESS
      Fil-Parti A tal-Anness tar-Regolament ta’ Implimentazzjoni (UE) Nru 540/2011, ir-ringiela 241 dwar is-sustanza attiva “żjut tal-pjanti/essenza tal-qronfol” għandha tinbidel b’dan li ġej:

                     Isem

                     Isem Komuni, Numri ta’ Identifikazzjoni

                     Isem tal-IUPAC

                     Purità

                     Data tal-approvazzjoni

                     Skadenza tal-approvazzjoni

                     Dispożizzjonijiet speċifiċi

                     “241

                     Żjut tal-pjanti/essenza tal-qronfol
                     Nru CAS 84961-50-2 (essenza tal-qronfol)
                     97-53-0 (Ewġenol — Komponent ewlieni)
                     Nru CIPAC 906

                     L-essenza tal-qronfol hija taħlita kumplessa ta’ sustanzi kimiċi.
                     Il-komponent ewlieni huwa l-ewġenol.

                     ≥ 800 g/kg
                     Impurità relevanti: metil ewġenol massimu ta’ 0,1 % tal-materjal tekniku

                     l-1 ta’ Settembru 2009

                     il-31 ta’ Awwissu 2019

                     PARTI A
                     L-użi għal ġewwa bħala funġiċida u batteriċida wara l-ħsad biss jistgħu jkunu awtorizzati.
                     PARTI B
                     Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, il-konklużjonijiet tar-rapport ta’ reviżjoni dwar l-essenza tal-qronfol (SANCO/2622/2008), u b’mod partikolari l-Appendiċijiet I u II tiegħu, kif iffinalizzat fil-Kumitat Permanenti dwar il-Katina Alimentari u s-Saħħa tal-Annimali għandhom jitqiesu.
                     F’din il-valutazzjoni ġenerali l-Istati Membri għandhom joqogħdu partikolarment attenti għall-protezzjoni tal-operaturi u l-ħaddiema u jkunu żguri li, fejn ikun meħtieġ, il-kundizzjonijiet tal-użu jinkludu l-applikazzjoni ta’ tagħmir personali protettiv adattat.
                     In-notifikatur għandu jressaq informazzjoni konfermattiva dwar:

                                 (a)

                                 l-ispeċifikazzjoni teknika;

                                 (b)

                                 dejta li tqabbel is-sitwazzjonijiet ta’ esponiment naturali fl-isfond taż-żjut tal-pjanti/essenza tal-qronfol, l-ewġenol u l-metil ewġenol fir-rigward tal-esponiment mill-użu taż-żjut tal-pjanti/essenza tal-qronfol, bħala prodott għall-protezzjoni tal-pjanti. Din id-data għandha tkopri l-esponiment tal-bniedem.

                           In-notifikatur għandu jissottometti din l-informazzjoni lill-Kummissjoni, lill-Istati Membri u lill-Awtorità informazzjoni qabel it-30 ta’ April 2016.”


title: Regolament ta’ Implimentazzjoni tal-Kummissjoni (UE) Nru 342/2011 tat- 8 ta’ April 2011 li jemenda l-Anness II tar-Regolament (UE) Nru 206/2010 li jistabbilixxi listi ta’ pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta’ annimali partikulari u laħam frisk u r-rekwiżiti relatati maċ-ċertifikazzjoni veterinarja  Test b’relevanza għaż-ŻEE

text:
               9.4.2011

               MT

               Il-Ġurnal Uffiċjali tal-Unjoni Ewropea

               L 96/10

         REGOLAMENT TA’ IMPLIMENTAZZJONI TAL-KUMMISSJONI (UE) Nru 342/2011
   tat-8 ta’ April 2011
   li jemenda l-Anness II tar-Regolament (UE) Nru 206/2010 li jistabbilixxi listi ta’ pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta’ annimali partikulari u laħam frisk u r-rekwiżiti relatati maċ-ċertifikazzjoni veterinarja
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b’mod partikolari l-frażi introduttorja tal-Artikolu 8, l-ewwel subparagrafu tal-Artikolu 8(1) u l-Artikolu 8(4) tagħha,
   Billi:

               (1)

               Ir-Regolament tal-Kummissjoni (UE) Nru 206/2010 (2) li jistabbilixxi r-rekwiżiti ta’ ċertifikazzjoni veterinarji għall-introduzzjoni fl-Unjoni ta’ ċerti kunsinni ta’ annimali ħajjin jew laħam frisk. Jistabbilixxi wkoll il-listi ta’ pajjiżi terzi, territorji jew partijiet minnhom, li minnhom jistgħu jiġu introdotti dawk il-kunsinni fl-Unjoni.

               (2)

               Ir-Regolament (UE) Nru 206/2010 jipprovdi li kunsinni ta’ laħam frisk maħsubin għall-konsum mill-bniedem għandhom jiġu importati fl-Unjoni biss jekk ikunu ġejjin mill-pajjiżi terzi, territorji jew partijiet minnhom elenkati f’Parti 1 tal-Anness II għal dak ir-Regolament li għalih hemm mudell ta’ ċertifikat veterinarju li jikkorrispondi għall-kunsinna kkonċernata elenkata f’dik il-Parti.

               (3)

               Fil-25 ta’ Frar 2011, l-Afrika ta’ Isfel innotifikat lill-Organizzazzjoni Dinjija għas-Saħħa tal-Annimali (OIE) dwar tifqigħat tal-marda tal-ilsien u d-dwiefer. Fin-nuqqas ta’ sinjali kliniċi, it-tifqigħat ġew ikkonfermati fil-11 ta’ Frar 2011 abbażi tas-seroloġija.

               (4)

               Skont in-notifika, it-tifqigħat ġew senjalati f’żewġ distretti ġirien fil-grigal tal-provinċja ta’ KwaZulu-Natal. Dawn id-distretti huma parti mit-territorji tal-Afrika ta’ Isfel li minnhom hija awtorizzata l-esportazzjoni lejn l-Unjoni ta’ laħam frisk u staġjunat bla għadam mill-ungulati. Dawk it-territorji huma stabbiliti fil-Parti 1 tal-Anness II tar-Regolament (UE) Nru 206/2010.

               (5)

               Minħabba r-riskju tal-introduzzjoni tal-marda tal-ilsien u d-dwiefer permezz tal-importazzjoni fl-Unjoni ta’ laħam frisk minn speċijiet suxxettibbli għal din il-marda u fin-nuqqas ta’ garanziji li jipprovdu għar-reġjonalizzazzjoni tal-Afrika ta’ Isfel, l-awtorizzazzjoni għall-esportazzjoni ta’ dan il-laħam frisk lejn l-Unjoni ma għandhiex aktar tapplika. L-annotazzjoni għall-Afrika ta’ Isfel fil-Parti 1 tal-Anness II tar-Regolament (UE) Nru 206/2010 għandha tiġi emendata skont dan.

               (6)

               L-Anness II tar-Regolament (UE) Nru 206/2010 għandu għalhekk jiġi emendat skont dan.

               (7)

               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DAN IR-REGOLAMENT:
   Artikolu 1
   Fil-Parti 1 tal-Anness II tar-Regolament (UE) Nru 206/2010, l-annotazzjoni għall-Afrika ta’ Isfel tinbidel b’dan li ġej:

                  “ZA – l-Afrika ta' Isfel

                  ZA-0

                  Il-pajjiż kollu

                  EQU, EQW

                  ZA-1

                  Il-pajjiż kollu ħlief:

                              —

                              il-parti taż-żona ta’ kontroll tal-marda tal-ilsien u d-dwiefer li tinsab fir-reġjuni veterinarji ta’ Mpumalanga u l-provinċji tat-Tramuntana, fid-distrett ta’ Ingwavuma tar-reġjun veterinarju ta’ Natal u fiż-żona tal-fruntiera mal-Lvant ta’ Botswana ta’ lonġitudni 28°, u

                              —

                              id-distrett ta’ Camperdown, fil-provinċja ta’ KwaZulu-Natal

                  BOV, OVI, RUF, RUW

                  F

                  1

                  Il-11 ta’ Frar 2011”

   Artikolu 2
   Dan ir-Regolament għandu jidħol fis-seħħ fit-tielet jum ta’ wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta’ April 2011.

            Għall-Kummissjoni

            Il-President

         José Manuel BARROSO

      (1)  ĠU L 18, 23.1.2003, p. 11.

      (2)  ĠU L 73, 20.3.2010, p. 1.


title: Regolament ta' Implimentazzjoni tal-Kummissjoni (UE) Nru 1330/2014 tal- 15 ta' Diċembru 2014 li japprova s-sustanza attiva meptildinokap, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni (UE) Nru 540/2011  Test b'rilevanza għaż-ŻEE

text:
               16.12.2014

               MT

               Il-Ġurnal Uffiċjali tal-Unjoni Ewropea

               L 359/85

         REGOLAMENT TA' IMPLIMENTAZZJONI TAL-KUMMISSJONI (UE) Nru 1330/2014
   tal-15 ta' Diċembru 2014
   li japprova s-sustanza attiva meptildinokap, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni (UE) Nru 540/2011
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 13(2) u l-Artikolu 78(2) tiegħu,
   Billi:

               (1)

               Skont l-Artikolu 80(1)(a) tar-Regolament (KE) Nru 1107/2009, għandha tapplika d-Direttiva tal-Kunsill 91/414/KEE (2) fir-rigward tal-proċedura u l-kundizzjonijiet għall-approvazzjoni tas-sustanzi attivi li għalihom ġiet adottata deċiżjoni skont l-Artikolu 6(3) ta' dik id-Direttiva qabel l-14 ta' Ġunju 2011. Id-Deċiżjoni tal-Kummissjoni 2006/589/KE (3) tissodisfa l-kundizzjonijiet tal-Artikolu 80(1)(a) tar-Regolament (KE) Nru1107/2009 għall-meptildinokap.

               (2)

               Skont l-Artikolu 6(2) tad-Direttiva 91/414/KEE, fit-12 ta' Awwissu 2005, ir-Renju Unit irċieva applikazzjoni mingħand Dow AgroSciences għall-inklużjoni tas-sustanza attiva meptildinokap fl-Anness I tad-Direttiva 91/414/KEE. Id-Deċiżjoni 2006/589/KE kkonfermat li d-dossier kien “komplut” fis-sens li seta' jitqies bħala wieħed li fil-prinċipju jissodisfa r-rekwiżiti tad-dejta u tal-informazzjoni tal-Annessi II u III tad-Direttiva 91/414/KEE.

               (3)

               Għal dik is-sustanza attiva, ġew ivvalutati l-effetti fuq is-saħħa tal-bniedem u tal-annimali u fuq l-ambjent, skont id-dispożizzjonijiet tal-Artikolu 6(2) u (4) tad-Direttiva 91/414/KEE, għall-użi proposti mill-applikant. Fit-25 ta' Ottubru 2006, l-Istat Membru maħtur bħala relatur, ir-Renju Unit, ressaq abbozz tar-rapport ta' valutazzjoni. Skont l-Artikolu 11(6) tar-Regolament tal-Kummissjoni (UE) Nru 188/2011 (4), fis-17 ta' Mejju 2011 l-applikant talab informazzjoni addizzjonali. L-evalwazzjoni tad-dejta addizzjonali mir-Renju Unit ġiet ippreżentata fil-format ta' abbozz aġġornat tar-rapport ta' valutazzjoni fl-10 ta' Awwissu 2012.

               (4)

               L-abbozz tar-rapport ta' valutazzjoni ġie analizzat mill-Istati Membri u mill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”). L-Awtorità ppreżentat il-konklużjoni tagħha (5) lill-Kummissjoni dwar il-valutazzjoni tar-riskju tal-pestiċidi tas-sustanza attiva meptildinokap fis-26 ta' Novembru 2013. L-abbozz tar-rapport ta' valutazzjoni u l-konklużjoni tal-Awtorità ġew evalwati mill-Istati Membri u mill-Kummissjoni fi ħdan il-Kumitat Permanenti dwar il-Pjanti, l-Annimali, l-Ikel u l-Għalf, u ġew iffinalizzati fl-10 ta' Ottubru 2014 fil-format tar-rapport ta' reviżjoni tal-Kummissjoni għall-meptildinokap.

               (5)

               Minn bosta eżamijiet li saru deher li l-prodotti għall-protezzjoni tal-pjanti li jinkludu l-meptildinokap mistennija jissodisfaw, b'mod ġenerali, ir-rekwiżiti stabbiliti fl-Artikolu 5(1)(a) u (b) u fl-Artikolu 5(3) tad-Direttiva 91/414/KEE, b'mod partikolari fir-rigward tal-użi li kienu ġew eżaminati u ddettaljati fir-rapport ta' valutazzjoni tal-Kummissjoni. Għaldaqstant, jixraq li l-meptildinokap tiġi approvata.

               (6)

               Madankollu, skont l-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, jeħtieġ li jiġu inklużi ċerti kundizzjonijiet u restrizzjonijiet. B'mod partikolari, jixraq li tintalab iktar informazzjoni ta' konferma.

               (7)

               Għandu jitħalla jgħaddi perjodu raġonevoli qabel l-approvazzjoni sabiex l-Istati Membri u l-partijiet interessati jkunu jistgħu jħejju ruħhom biex jissodisfaw ir-rekwiżiti l-ġodda li jirriżultaw mill-approvazzjoni.

               (8)

               Madankollu, bla ħsara għall-obbligi stabbiliti fir-Regolament (KE) Nru 1107/2009 b'konsegwenza tal-approvazzjoni, u meta titqies is-sitwazzjoni speċifika li nħolqot bit-tranżizzjoni mid-Direttiva 91/414/KEE għar-Regolament (KE) Nru 1107/2009, għandu japplika dan li ġej. L-Istati Membri għandhom jingħataw perjodu ta' sitt xhur wara l-approvazzjoni biex jirrevedu l-awtorizzazzjonijiet tal-prodotti għall-protezzjoni tal-pjanti li fihom il-meptildinokap. L-Istati Membri għandhom, kif xieraq, ivarjaw, jissostitwixxu jew jirtiraw l-awtorizzazzjonijiet. B'deroga minn dik l-iskadenza, għandu jingħata perjodu itwal għas-sottomissjoni u għall-valutazzjoni tad-dossier komplut tal-Anness III, kif stipulat fid-Direttiva 91/414/KEE, ta' kull prodott għall-protezzjoni tal-pjanti għal kull użu intenzjonat skont il-prinċipji uniformi.

               (9)

               L-esperjenza miksuba minn inklużjonijiet fl-Anness I tad-Direttiva 91/414/KEE ta' sustanzi attivi evalwati fil-qafas tar-Regolament tal-Kummissjoni (KEE) Nru 3600/92 (6) uriet li jistgħu jinqalgħu xi diffikultajiet fl-interpretazzjoni tad-dmirijiet ta' detenturi ta' awtorizzazzjonijiet eżistenti dwar l-aċċess għad-dejta. Għalhekk, sabiex jiġu evitati iktar diffikultajiet, jidher li huwa meħtieġ li d-dmirijiet tal-Istati Membri jiġu ċċarati, speċjalment id-dmir li jivverifikaw li d-detentur ta' awtorizzazzjoni juri li għandu aċċess għal dossier li jissodisfa r-rekwiżiti tal-Anness II ma' dik id-Direttiva. Madankollu, din il-kjarifika ma timponi l-ebda obbligu ġdid fuq l-Istati Membri jew id-detenturi tal-awtorizzazzjonijiet, meta mqabbla mad-Direttivi li ġew adottati s'issa li jemendaw l-Anness I ta' dik id-Direttiva jew ir-Regolamenti li japprovaw is-sustanzi attivi.

               (10)

               Skont l-Artikolu 13(4) tar-Regolament (KE) Nru 1107/2009, l-Anness tar-Regolament ta' Implimentazzjoni tal-Kummissjoni (UE) Nru 540/2011 (7) għandu jiġi emendat skont dan.

               (11)

               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Approvazzjoni ta' sustanza attiva
   Is-sustanza attiva meptildinokap, kif speċifikat fl-Anness I, hija approvata skont il-kundizzjonijiet stabbiliti f'dak l-Anness.
   Artikolu 2
   Valutazzjoni mill-ġdid tal-prodotti għall-protezzjoni tal-pjanti
   1.   F'konformità mar-Regolament (KE) Nru 1107/2009, fejn ikun meħtieġ, l-Istati Membri għandhom jemendaw jew jirtiraw l-awtorizzazzjonijiet eżistenti għall-prodotti għall-protezzjoni tal-pjanti li fihom il-meptildinokap bħala sustanza attiva sat-30 ta' Settembru 2015.
   Sa dik id-data, l-Istati Membri għandhom b'mod partikolari jivverifikaw li jkunu ġew issodisfati l-kundizzjonijiet fl-Anness I ta' dan ir-Regolament, ħlief dawk identifikati fil-kolonna dwar dispożizzjonijiet speċifiċi ta' dak l-Anness, u jivverifikaw li d-detentur tal-awtorizzazzjoni għandu dossier jew għandu aċċess għal dossier li jissodisfa r-rekwiżiti tal-Anness II tad-Direttiva 91/414/KEE skont il-kundizzjonijiet tal-Artikolu 13(1) sa (4) ta' dik id-Direttiva u l-Artikolu 62 tar-Regolament (KE) Nru 1107/2009.
   2.   B'deroga mill-paragrafu 1, għal kull prodott awtorizzat għall-protezzjoni tal-pjanti li fih il-meptildinokap bħala l-unika sustanza attiva jew inkella bħala waħda minn bosta sustanzi attivi li lkoll huma elenkati fl-Anness tar-Regolament ta' Implimentazzjoni (UE) Nru 540/2011, l-Istati Membri, sa mhux iktar tard mill-31 ta' Marzu 2015, għandhom jerġgħu jevalwaw il-prodott skont il-prinċipji uniformi, kif jissemma fl-Artikolu 29(6) tar-Regolament (KE) Nru 1107/2009, abbażi ta' dossier li jissodisfa r-rekwiżiti tal-Anness III tad-Direttiva 91/414/KEE, u billi jqisu l-kolonna dwar id-dispożizzjonijiet speċifiċi tal-Anness I ta' dan ir-Regolament. Abbażi ta' dik l-evalwazzjoni, għandhom jistabbilixxu jekk il-prodott ikunx jissodisfa l-kundizzjonijiet stabbiliti fl-Artikolu 29(1) tar-Regolament (KE) Nru 1107/2009.
   Meta dan jiġi stabbilit, l-Istati Membri għandhom:

               (a)

               fil-każ ta' prodott li jkun fih il-meptildinokap bħala l-unika sustanza attiva, fejn ikun meħtieġ, jemendaw jew jirtiraw l-awtorizzazzjoni sa mhux aktar tard mit-30 ta' Settembru 2016; jew

               (b)

               fil-każ ta' prodott li fih il-meptildinokap bħala waħda minn bosta sustanzi attivi, fejn ikun meħtieġ, jemendaw jew jirtiraw l-awtorizzazzjoni sat-30 ta' Settembru 2016 jew sad-data ffissata għal din l-emenda jew għal dan l-irtirar fl-att jew l-atti rispettivi li żiedu s-sustanza jew is-sustanzi rilevanti fl-Anness I tad-Direttiva 91/414/KEE jew li approvaw dik is-sustanza jew is-sustanzi, skont liema minnhom tkun l-iktar riċenti.

         Artikolu 3
   Emendi għar-Regolament ta' Implimentazzjoni (UE) Nru 540/2011
   L-Anness tar-Regolament ta' Implimentazzjoni (UE) Nru 540/2011 huwa emendat skont l-Anness II ta' dan ir-Regolament.
   Artikolu 4
   Id-dħul fis-seħħ u d-data tal-applikazzjoni
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' April 2015.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' Diċembru 2014.

            Għall-Kummissjoni

            Il-President

         Jean-Claude JUNCKER

      (1)  ĠU L 309, 24.11.2009, p. 1.

      (2)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).

      (3)  Id-Deċiżjoni tal-Kummissjoni 2006/589/KE tal-31 ta' Awwissu 2006 li tirrikonoxxi fil-prinċipju l-kompletezza tad-dossiers li tressqu għal eżaminazzjoni ddettaljata bil-ħsieb tal-inklużjoni possibbli tal-aviglycine HCI, mandipropamid u meptildinokap fl-Anness I tad-Direttiva tal-Kunsill 91/414/KEE (ĠU L 240, 2.9.2006, p. 9).

      (4)  Ir-Regolament tal-Kummissjoni (UE) Nru 188/2011 tal-25 ta' Frar 2011 li jistabbilixxi regoli dettaljati għall-implimentazzjoni tad-Direttiva tal-Kunsill 91/414/KEE fir-rigward tal-proċedura għall-valutazzjoni ta' sustanzi attivi li ma kinux fis-suq sentejn wara d-data ta' notifika ta' dik id-Direttiva (ĠU L 53, 26.2.2011, p. 51).

      (5)  EFSA Journal (2014);12(1):3473. Disponibbli onlajn fuq: www.efsa.europa.eu.

      (6)  Ir-Regolament tal-Kummissjoni (KEE) Nru 3600/92 tal-11 ta' Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm tax-xogħol imsemmi fl-Artikolu 8(2) tad-Direttiva tal-Kunsill 91/414/KEE li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 366, 15.12.1992, p. 10).

      (7)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

      ANNESS I

                  Isem Komuni, Numri ta' Identifikazzjoni

                  Isem tal-IUPAC

                  Purità (1)

                  Data tal-approvazzjoni

                  Skadenza tal-approvazzjoni

                  Dispożizzjonijiet speċifiċi

                  Meptildinokap
                  Nru CAS 6119-92-2
                  Nru CIPAC 811

                  Taħlita ta' 75–100 % (RS)-2-(1-metileptil)-4,6-dinitrofenil krotonat u 25–0 % (RS)-2-(1-metileptil)-4,6-dinitrofenil isokrotonat

                  ≥ 900 g/kg (taħlita ta' trans- u cis-isomeri b'firxa ta' proporzjon definita ta' 25:1 sa 20:1)
                  Impurità rilevanti:
                  2,6-dinitro-4-[(4RS)-oktan-4- il]fenil (2E/Z)-but-2-enoat
                  kontenut massimu 0,4 g/kg

                  L-1 ta' April 2015

                  Il-31 ta' Marzu 2025

                  Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' valutazzjoni dwar il-meptildinokap, u b'mod partikolari l-Appendiċijiet I u II tiegħu, kif ġew iffinalizzati fi ħdan il-Kumitat Permanenti dwar il-Katina Alimentari u s-Saħħa tal-Annimali fis-16 ta' Mejju 2014.
                  F'din il-valutazzjoni ġenerali, l-Istati Membri għandhom jagħtu attenzjoni partikolari lil:

                              (a)

                              ir-riskju għall-operaturi,

                              (b)

                              ir-riskju għall-invertebrati akkwatiċi.

                        Fejn xieraq, il-kundizzjonijiet tal-użu għandhom jinkludu miżuri għall-mitigazzjoni tar-riskju.
                  L-applikant għandu jressaq l-informazzjoni ta' konferma dwar:

                              (a)

                              il-valutazzjoni tal-esponiment tal-ilma tal-pjan għall-metaboliti l-aċidu (3RS)-3-(2-idrossi-3,5-dinitro-fenil)-butanojku (X103317) u l-aċidu (2RS)-2-(2-idrossi-3,5-dinitro-fenil)-propjoniku (X12335709);

                              (b)

                              l-impatt possibbli tal-konverżjoni u/jew id-degredazzjoni preferenzjali tat-taħlita tal-isomeri fuq il-valutazzjoni tar-riskju għall-ħaddiema, il-valutazzjoni tar-riskju għall-konsumaturi u għall-ambjent.

                        L-applikant għandu jressaq lill-Kummissjoni, lill-Istati Membri u lill-Awtorità l-informazzjoni stabbilita fil-punt (a) sal-31 ta' Marzu 2017, kif ukoll l-informazzjoni stabbilita fil-punt (b) sentejn wara l-adozzjoni tal-gwida speċifika mill-Kummissjoni.

         (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' valutazzjoni.

      ANNESS II
      Fil-Parti B tal-Anness tar-Regolament ta' Implimentazzjoni (UE) Nru 540/2011, tiżdied l-entrata li ġejja:

                     Numru

                     Isem Komuni, Numri ta' Identifikazzjoni

                     Isem tal-IUPAC

                     Purità (1)

                     Data tal-approvazzjoni

                     Skadenza tal-approvazzjoni

                     Dispożizzjonijiet speċifiċi

                     “80

                     Meptildinokap
                     Nru CAS 6119-92-2
                     Nru CIPAC 811

                     Taħlita ta' 75–100 % (RS)-2-(1-metileptil)-4,6-dinitrofenil krotonat u 25 – 0 % (RS)-2-(1-metileptiyl)-4,6-dinitrofenil isokrotonat

                     ≥ 900 g/kg (taħlita ta' trans- u cis-isomeri b'firxa ta' proporzjon definita ta' 25:1 sa 20:1)
                     Impurità rilevanti:
                     2,6-dinitro-4-[(4RS)-oktan-4- il]fenil (2E/Z)-but-2-enoat
                     kontenut massimu 0,4 g/kg

                     L-1 ta' April 2015

                     Il-31 ta' Marzu 2015

                     Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' valutazzjoni dwar il-meptildinokap, u b'mod partikolari l-Appendiċijiet I u II tiegħu, kif ġew iffinalizzati fi ħdan il-Kumitat Permanenti dwar il-Katina Alimentari u s-Saħħa tal-Annimali fis-16 ta' Mejju 2014.
                     F'din il-valutazzjoni ġenerali, l-Istati Membri għandhom jagħtu attenzjoni partikolari lil:

                                 (a)

                                 ir-riskju għall-operaturi,

                                 (b)

                                 ir-riskju għall-invertebrati akkwatiċi.

                           Fejn xieraq, il-kundizzjonijiet tal-użu għandhom jinkludu miżuri għall-mitigazzjoni tar-riskju.
                     L-applikant għandu jressaq l-informazzjoni ta' konferma dwar:

                                 (a)

                                 il-valutazzjoni tal-esponiment tal-ilma tal-pjan għall-metaboliti tal-aċidu (3RS)-3-(2-idrossi-3,5-dinitro-fenil)-butanojku (X103317) u tal-aċidu (2RS)-2-(2-idrossi-3,5-dinitro-fenil)-propjoniku (X12335709);

                                 (b)

                                 l-impatt possibbli tal-konverżjoni u/jew id-degredazzjoni preferenzjali tat-taħlita tal-isomeri fuq il-valutazzjoni tar-riskju għall-ħaddiema, il-valutazzjoni tar-riskju għall-konsumaturi u għall-ambjent.

                           L-applikant għandu jressaq lill-Kummissjoni, lill-Istati Membri u lill-Awtorità l-informazzjoni stabbilita fil-punt (a) sal-31 ta' Marzu 2017, kif ukoll l-informazzjoni stabbilita fil-punt (b) sentejn wara l-adozzjoni tal-gwida speċifika mill-Kummissjoni.”

         (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' valutazzjoni.


title: Regolament ta’ Implimentazzjoni tal-Kummissjoni (UE) Nru 126/2012 tal- 14 ta’ Frar 2012 li jemenda r-Regolament (KE) Nru 889/2008 fir-rigward ta’ evidenza dokumentata u li jemenda r-Regolament (KE) Nru 1235/2008 rigward l-arranġamenti għall-importazzjoni ta’ prodotti organiċi mill-Istati Uniti tal-Amerika  Test b’relevanza għaż-ŻEE

text:
                  15.2.2012

                  MT

                  Il-Ġurnal Uffiċjali tal-Unjoni Ewropea

                  L 41/5

            REGOLAMENT TA’ IMPLIMENTAZZJONI TAL-KUMMISSJONI (UE) Nru 126/2012
      tal-14 ta’ Frar 2012
      li jemenda r-Regolament (KE) Nru 889/2008 fir-rigward ta’ evidenza dokumentata u li jemenda r-Regolament (KE) Nru 1235/2008 rigward l-arranġamenti għall-importazzjoni ta’ prodotti organiċi mill-Istati Uniti tal-Amerika
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 834/2007 tat-28 ta’ Ġunju 2007 dwar il-produzzjoni organika u t-tikkettar ta’ prodotti organiċi u li jemenda r-Regolament (KEE) Nru 2092/91 (1), u b’mod partikolari l-Artikolu 33(2), 33(3) u l-Artikolu 38(c) u (d) tiegħu,
      Billi:

                  (1)

                  L-Artikolu 29(1) tar-Regolament (KE) Nru 834/2007 jitlob lill-awtoritajiet ta’ kontroll u l-korpi ta’ kontroll sabiex jipprovdu evidenza f’forma ta’ dokumenti lill-operaturi li huma soġġetti għall-kontrolli tagħhom.

                  (2)

                  Skont l-Artikolu 28(1) tar-Regolament (KE) Nru 834/2007, l-operaturi li jesportaw prodotti li huma prodotti skont ir-regoli tal-produzzjoni stabbiliti f’dak ir-Regolament għandhom jissottomettu l-intrapriżi tagħhom għas-sistema ta’ kontroll imsemmija fl-Artikolu 27 ta’ dak ir-Regolament.

                  (3)

                  Skont dik is-sistema ta’ kontroll u fid-dawl tar-regoli tal-produzzjoni stabbiliti bl-Artikolu 14(1)(e) tar-Regolament (KE) Nru 834/2007 u bl-Artikolu 24 tar-Regolament tal-Kummissjoni (KE) Nru 889/2008 tal-5 ta’ Settembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta’ prodotti organiċi fir-rigward tal-produzzjoni, it-tikkettar u l-kontroll organiku (2), l-awtoritajiet ta’ kontroll u l-korpi ta’ kontroll attwalment jivverifikaw ir-reġistri tal-bhejjem tal-operatur, inkluż rigward trattament veterinarju u l-użu tal-antibijotiċi. Fid-dawl ta’ din l-applikazzjoni konkreta tas-sistema ta’ kontroll u fl-interess tal-produtturi ta’ bhejjem organiċi fl-Unjoni, huwa xieraq li tiġi żgurata l-identifikazzjoni ta’ ċerti metodi ta’ produzzjoni li ma jużawx l-antibijotiċi meta din l-identifikazzjoni tkun mitluba mill-operatur. L-informazzjoni adegwata dwar il-karatteristiċi speċifiċi tal-metodu tal-produzzjoni hija meħtieġa wkoll sabiex tiffaċilita l-aċċess għas-suq lejn l-Istati Uniti tal-Amerika. Dawk il-karatteristiċi speċifiċi għandhom jiġu affermati permezz ta’ evidenza dokumentata kumplimentari pprovduta skont l-Artikolu 29 tar-Regolament (KE) Nru 834/2007, flimkien mal-evidenza dokumentata msemmija fl-Artikolu 68 tar-Regolament (KE) Nru 889/2008.

                  (4)

                  Ċerti prodotti agrikoli importati mill-Istati Uniti, bħalissa qed jiġu kkummerċjalizzati fl-Unjoni skont ir-regoli tranżizzjonali stipulati fl-Artikolu 19 tar-Regolament tal-Kummissjoni (KE) Nru 1235/2008 tat-8 ta’ Diċembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 rigward l-arranġamenti għall-importazzjonijiet ta’ prodotti organiċi minn pajjiżi terzi (3). L-Istati Uniti bagħtu talba lill-Kummissjoni biex tinkludihom fil-lista pprovduta fl-Artikolu 7 tar-Regolament (KE) Nru 1235/2008. Huma ressqu l-informazzjoni meħtieġa skont l-Artikoli 7 u 8 ta’ dak ir-Regolament. L-analiżi ta’ dik l-informazzjoni u d-diskussjoni sussegwenti mal-awtoritajiet tal-Istati Uniti wasslu għall-konklużjoni li, f’dak il-pajjiż, ir-regoli li jirregolaw il-produzzjoni u l-kontrolli tal-prodotti agrikoli organiċi huma ekwivalenti għal dawk stabbiliti fir-Regolament (KE) Nru 834/2007. Il-Kummissjoni wettqet verifika sodisfaċenti fuq il-post dwar ir-regoli tal-produzzjoni u l-miżuri tal-kontroll attwalment applikati fl-Istati Uniti, kif ipprovdut fl-Artikolu 33(2) tar-Regolament (KE) Nru 834/2007. Konsegwentement, l-Istati Uniti għandhom jiġu inklużi fil-lista stabbilita fl-Anness III għar-Regolament (KE) Nru 1235/2008.

                  (5)

                  L-Anness IV għar-Regolament (KE) Nru 1235/2008 fih lista ta’ korpi ta’ kontroll u awtoritajiet ta’ kontroll li huma kompetenti biex iwettqu l-kontrolli u joħorġu ċ-ċertifikati f’pajjiżi terzi għall-għan ta’ ekwivalenza. Bħala konsegwenza tal-inklużjoni tal-Istati Uniti fl-Anness III għal dak ir-Regolament, il-korpi ta’ kontroll u l-awtoritajiet ta’ kontroll rilevanti tal-Istati Uniti għandhom jiġu mħassra mill-Anness IV sal-punt li jikkontrollaw il-produzzjoni fl-Istati Uniti.

                  (6)

                  Ir-Regolament (KE) Nru 889/2008 u r-Regolament (KE) Nru 1235/2008 għandhom għalhekk jiġu emendati skont dan.

                  (7)

                  Il-miżuri pprovduti f’dan ir-Regolament huma skont l-opinjoni tal-Kumitat regolatorju dwar il-produzzjoni organika,

            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 889/2008 huwa emendat kif ġej:

                  (1)

                  Fl-Artikolu 63(1), jiżdied il-punt (d) li ġej:

                              “(d)

                              il-karatteristiċi speċifiċi tal-metodu tal-produzzjoni użat, meta l-operatur ikun biħsiebu jitlob evidenza dokumentata skont l-Artikolu 68(2).”

                  (2)

                  L-Artikolu 68 huwa sostitwit b’dan li ġej:
                  “Artikolu 68
                  Evidenza dokumentata
                  1.   Għall-fini tal-applikazzjoni tal-Artikolu 29(1) tar-Regolament (KE) Nru 834/2007, l-awtoritajiet ta’ kontroll u l-korpi ta’ kontroll għandhom jużaw il-mudell tal-evidenza dokumentata stabbilit fl-Anness XII għal dan ir-Regolament.
                  2.   Jekk operatur soġġett għall-kontrolli tal-awtoritajiet ta’ kontroll u l-korpi ta’ kontroll kif imsemmi fil-paragrafu 1 jitlob hekk f’perjodu ta’ żmien li għandu jiġi indikat minn dawk l-awtoritajiet ta’ kontroll u l-korpi ta’ kontroll, l-awtoritajiet ta’ kontroll u l-korpi ta’ kontroll għandhom jipprovdu evidenza dokumentata kumplimentari li tikkonferma karatteristiċi speċifiċi tal-metodu tal-produzzjoni użat permezz tal-mudell stabbilit fl-Anness XIIa.
                  L-applikazzjonijiet għal evidenza dokumentata kumplementari għandhom ikollhom fil-kaxxa 2 tal-mudell stabbilit fl-Anness XIIa l-annotazzjoni rilevanti elenkati fl-Anness XIIb.”;

                  (3)

                  Fit-titolu tal-Anness XII, ir-referenza għal “Artikolu 68” hija sostitwita b’referenza għal “Artikolu 68(1)”;

                  (4)

                  L-Annessi XIIa u XIIb huma mdaħħla kif stabbilit fl-Anness I għal dan ir-Regolament.

            Artikolu 2
      L-Annessi III u IV għar-Regolament (KE) Nru 1235/2008 huma emendati skont l-Anness II għal dan ir-Regolament.
      Artikolu 3
      Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Għandu japplika mill-1 ta’ Ġunju 2012.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-14 ta’ Frar 2012.

               Għall-Kummissjoni

               Il-President

            José Manuel BARROSO

         (1)  ĠU L 189, 20.7.2007, p. 1.

         (2)  ĠU L 250, 18.9.2008, p. 1.

         (3)  ĠU L 334, 12.12.2008, p. 25.

         ANNESS I
         “
               ANNESS XIIa

                  Il-mudell tal-evidenza dokumentata kumplementari lill-operatur skont l-Artikolu 29(1) tar-Regolament (KE) Nru 834/2007 imsemmi fl-Artikolu 68(2) ta’ dan ir-Regolament

               Test ta 'immaġni

                  Evidenza dokumentata kumplementari lill-operatur skont l-Artikolu 29(1) tar-Regolament (KE) Nru 834/2007
                  1.1. Numru tad-dokument:
                  1.2. Referenza għal evidenza dokumentata pprovduta skont l-Artikolu 29(1) tar-Regolament (KE) Nru 834/2007: (1)
                  2. Karatteristiċi speċifiċi tal-metodu tal-produzzjoni użat mill-operatur, imsemmija fl-Artikolu 68(2) tar-Regolament (KE) Nru 889/2008: (2)
                  3. Dan id-dokument inħareġ abbażi tal-Artikolu 29(1) tar-Regolament (KE) Nru 834/2007 u tal-Artikolu 68(2) tar-Regolament (KE) Nru 889/2008. L-operatur iddikjarat ressaq l-attivitajiet tiegħu għall-kontrolli, u jissodisfa r-rekwiżiti stabbiliti f’dawn ir-Regolamenti.
                  Id-data u l-post:
                  Firma u timbru f’isem il-korp/l-awtorità ta’ kontroll tal-ħruġ taċ-ċertifikati:
                  (1) Daħħal in-numru tal-evidenza dokumentata pprovdut f’konformità mal-Artikolu 68(1) u l-Anness XII għal dan ir-Regolament.
                  (2) Daħħal l-annotazzjoni rilevanti stabbilita fl-Anness XIIb għal dan ir-Regolament.

               ANNESS XIIb
               L-annotazzjoni msemmija fit-tieni subparagrafu tal-Artikolu 68(2):
               —   Bil-Bulgaru: Животински продукти, произведени без използване на антибиотици
               —   Bl-Ispanjol: Productos animales producidos sin utilizar antibióticos
               —   Biċ-Ċek: Živočišné produkty vyprodukované bez použití antibiotik
               —   Bid-Daniż: Animalske produkter, der er produceret uden brug af antibiotika
               —   Bil-Ġermaniż: Ohne Anwendung von Antibiotika erzeugte tierische Erzeugnisse
               —   Bl-Estonjan: Loomsed tooted, mille tootmisel ei ole kasutatud antibiootikume
               —   Bil-Grieg: Ζωικά προϊόντα που παράγονται χωρίς τη χρήση αντιβιοτικών
               —   Bl-Ingliż: Animal products produced without the use of antibiotics
               —   Bil-Franċiż: produits animaux obtenus sans recourir aux antibiotiques
               —   Bit-Taljan: Prodotti animali ottenuti senza l'uso di antibiotici
               —   Bil-Latvjan: Dzīvnieku izcelsmes produkti, kuru ražošanā nav izmantotas antibiotikas
               —   Bil-Litwan: nenaudojant antibiotikų pagaminti gyvūniniai produktai
               —   Bl-Ungeriż: Antibiotikumok alkalmazása nélkül előállított állati eredetű termékek
               —   Bil-Malti: Il-prodotti tal-annimali prodotti mingħajr l-użu tal-antibijotiċi
               —   Bl-Olandiż: Zonder het gebruik van antibiotica geproduceerde dierlijke producten
               —   Bil-Pollakk: Produkty zwierzęce wytwarzane bez użycia antybiotyków
               —   Bil-Portugiż: Produtos de origem animal produzidos sem utilização de antibióticos
               —   Bir-Rumen: Produse de origine animală obținute a se recurge la antibiotice
               —   Bis-Slovakk: Výrobky živočíšneho pôvodu vyrobené bez použitia antibiotík
               —   Bis-Sloven: Živalski proizvodi, proizvedeni brez uporabe antibiotikov
               —   Bil-Finlandiż: Eläintuotteet, joiden tuotannossa ei ole käytetty antibiootteja
               —   Bl-Isvediż: Animaliska produkter som produceras utan antibiotika
            ”

         ANNESS II

            Emendi għall-Annessi III u IV għar-Regolament (KE) Nru 1235/2008

                     (1)

                     Fl-Anness III, jiddaħħal it-test li ġej:
                     “L-ISTATI UNITI TAL-AMERIKA
                     1.   Kategoriji tal-prodotti:

                                 (a)

                                 prodotti agrikoli ħajjin jew mhux ipproċessati u materjal veġetattiv tal-propagazzjoni u żrieragħ għall-kultivazzjoni, bl-eċċezzjoni ta’ prodotti tal-akkwakultura, sakemm fil-każ tat-tuffieħ u l-lanġas, l-importazzjonijiet ikunu soġġetti għall-preżentazzjoni ta’ ċertifikazzjoni speċifika mill-korp ta’ kontroll jew mill-awtorità ta’ kontroll rilevanti li matul il-proċess tal-produzzjoni ma seħħ l-ebda trattament bl-antibjotiċi għall-kontroll tal-Erwinia amylovora (bħal tetraċiċlin u streptomiċin);

                                 (b)

                                 prodotti agrikoli pproċessati bħal ikel jew għalf, bl-eċċezzjoni ta’ prodotti tal-akkwakultura pproċessati, sakemm fil-każ tat-tuffieħ u l-lanġas, l-importazzjonijiet ikunu soġġetti għall-preżentazzjoni ta’ ċertifikazzjoni speċifika mill-korp ta’ kontroll jew mill-awtorità ta’ kontroll rilevanti li matul il-proċess tal-produzzjoni ma seħħ l-ebda trattament bl-antibjotiċi għall-kontroll tal-Erwinia amylovora (bħal tetraċiċlin u streptomiċin);

                           2.   Oriġini: prodotti tal-kategoriji 1(a) u 1(b) u ingredjenti mkabbra b’mod organiku fil-prodotti tal-kategorija 1(b) li jkunu tkabbru fl-Istati Uniti jew li ġew importati lejn l-Istati Uniti skont il-leġiżlazzjoni tal-Istati Uniti.
                     3.   Standards tal-produzzjoni: L-Att dwar il-Produzzjoni tal-Ikel Organiku tal-1990 (7 U.S.C. 6501 et seq.), Programm Organiku Nazzjonali (7 CFR 205).
                     4.   Awtoritajiet kompetenti: Id-Dipartiment tal-Agrikoltura tal-Istati Uniti (United States Department of Agriculture — USDA), is-Servizz tal-Kummerċjalizzazzjoni Agrikola (Agricultural Marketing Service — AMS), www.usda.gov.
                     5.   Il-korpi u l-awtoritajiet ta’ kontroll:

                                 —

                                 A Bee Organic, www.abeeorganic.com

                                 —

                                 Agricultural Services Certified Organic, www.ascorganic.com/

                                 —

                                 Baystate Organic Certifiers, www.baystateorganic.org

                                 —

                                 BCS — Oko Garantie GmbH, www.bcs-oeko.com/en_index.html

                                 —

                                 BioAgriCert, www.bioagricert.org/English/index.php

                                 —

                                 CCOF Certification Services, www.ccof.org

                                 —

                                 Colorado Department of Agriculture, www.colorado.gov

                                 —

                                 Control Union Certifications, www.skalint.com

                                 —

                                 Department of Plant Industry, www.clemson.edu/public/regulatory/plant_industry/organic_certification/

                                 —

                                 Ecocert S.A., www.ecocert.com

                                 —

                                 Georgia Crop Improvement Association, Inc., www.certifiedseed.org

                                 —

                                 Global Culture, www.globalculture.us

                                 —

                                 Global Organic Alliance, Inc., www.goa-online.org

                                 —

                                 Global Organic Certification Services, www.globalorganicservices.com

                                 —

                                 Idaho State Department of Agriculture, www.agri.idaho.gov/Categories/PlantsInsects/Organic/indexOrganicHome.php

                                 —

                                 Indiana Certified Organic LLC, www.indianacertifiedorganic.com

                                 —

                                 International Certification Services, Inc., www.ics-intl.com

                                 —

                                 Iowa Department of Agriculture and Land Stewardship, www.agriculture.state.ia.us

                                 —

                                 Kentucky Department of Agriculture, www.kyagr.com/marketing/plantmktg/organic/index.htm

                                 —

                                 LACON GmbH, www.lacon-institut.com

                                 —

                                 Louisiana Department of Agriculture and Forestry, www.ldaf.state.la.us/portal/DesktopModules/BrowseBy/portal/Offices/AgriculturalEnvironmentalSciences/PesticidesEnvironmentalPrograms/OrganicCertificationPrograms/tabid/435/Default.aspx

                                 —

                                 Marin County, www.co.marin.ca.us/depts/ag/main/moca.cfm

                                 —

                                 Maryland Department of Agriculture, www.mda.state.md.us/md_products/certified_md_organic_farms/index.php

                                 —

                                 Mayacert S.A., www.mayacert.com

                                 —

                                 Midwest Organic Services Association, Inc., www.mosaorganic.org

                                 —

                                 Minnesota Crop Improvement Association, www.mncia.org

                                 —

                                 MOFGA Certification Services, LLC, www.mofga.org/

                                 —

                                 Montana Department of Agriculture, www.agr.mt.gov.organic/Program.asp

                                 —

                                 Monterey County Certified Organic, www.ag.co.monterey.ca.us/pages/organics.

                                 —

                                 Natural Food Certifiers, www.nfccertification.com

                                 —

                                 Nature’s International Certification Services, www.naturesinternational.com/

                                 —

                                 Nevada State Department of Agriculture, http://www.agri.state.nv.us

                                 —

                                 New Hampshire Department of Agriculture, Division of Regulatory Services,http://agriculture.nh.gov/divisions/markets/organic_certification.htm

                                 —

                                 New Jersey Department of Agriculture, www.state.nj.us/agriculture/

                                 —

                                 New Mexico Department of Agriculture, Organic Program, http://nmdaweb.nmsu.edu/organics-program/Organic%20Program.html

                                 —

                                 NOFA—New York Certified Organic, LLC, http://www.nofany.org

                                 —

                                 Ohio Ecological Food and Farm Association, www.oeffa.org

                                 —

                                 OIA North America, LLC, www.oianorth.com

                                 —

                                 Oklahoma Department of Agriculture, www.oda.state.ok.us

                                 —

                                 OneCert, www.onecert.com

                                 —

                                 Oregon Department of Agriculture, www.oregon.gov/ODA/CID

                                 —

                                 Oregon Tilth Certified Organic, www.tilth.org

                                 —

                                 Organic Certifiers, Inc., http://www.organiccertifiers.com

                                 —

                                 Organic Crop Improvement Association, www.ocia.org

                                 —

                                 Organic National & International Certifiers (ON&IC), http://www.on-ic.com

                                 —

                                 Organizacion Internacional Agropecuraria, www.oia.com.ar

                                 —

                                 Pennsylvania Certified Organic, www.paorganic.org

                                 —

                                 Primuslabs.com, www.primuslabs.com

                                 —

                                 Pro-Cert Organic Systems, Ltd., www.pro-cert.org

                                 —

                                 Quality Assurance International, www.qai-inc.com

                                 —

                                 Quality Certification Services, www.QCSinfo.org

                                 —

                                 Rhode Island Department of Environmental Management, www.dem.ri.gov/programs/bnatres/agricult/orgcert.htm

                                 —

                                 Scientific Certification Systems, www.SCScertified.com

                                 —

                                 Stellar Certification Services, Inc., http://demeter-usa.org/

                                 —

                                 Texas Department of Agriculture, www.agr.state.tx.us

                                 —

                                 Utah Department of Agriculture, http://ag.utah.gov/divisions/plant/organic/index.html

                                 —

                                 Vermont Organic Farmers, LLC, http://www.nofavt.org

                                 —

                                 Washington State Department of Agriculture, http://agr.wa.gov/FoodAnimal?Organic/default.htm

                                 —

                                 Yolo County Department of Agriculture, www.yolocounty.org/Index.aspx?page=501

                           6.   Korpi u awtoritajiet li joħorġu ċ-ċertifikati: bħal fil-punt 5.
                     7.   Tul taż-żmien tal-inklużjoni: it-30 ta’ Ġunju 2015.”

                     (2)

                     L-Anness IV huwa emendat kif ġej:

                                 (a)

                                 Għall-“California Certified Organic Farmers”, ir-ringiela li tikkonċerna pajjiż terz “l-Istati Uniti” u n-numru tal-kodiċi “US-BIO-105” fil-punt 3 titħassar;

                                 (b)

                                 Għall-“Organic Certifiers, Inc.”, ir-ringiela li tikkonċerna pajjiż terz “l-Istati Uniti” u n-numru tal-kodiċi “US-BIO-106” fil-punt 3 titħassar;

                                 (c)

                                 Għall-“International Certification Services, Inc.”, ir-ringiela li tikkonċerna pajjiż terz “l-Istati Uniti” u n-numru tal-kodiċi “US-BIO-111” fil-punt 3 titħassar;

                                 (d)

                                 Għall-“Quality Assurance International”, ir-ringiela li tikkonċerna pajjiż terz “l-Istati Uniti” u n-numru tal-kodiċi “US-BIO-113” fil-punt 3 titħassar;

                                 (e)

                                 L-annotazzjoni “Oregon Tilth Certified Organic” titħassar kompletament;

                                 (f)

                                 Għall-“Organic Crop Improvement Association”, ir-ringiela li tikkonċerna pajjiż terz “l-Istati Uniti” u n-numru tal-kodiċi “US-BIO-120” fil-punt 3 titħassar;

                                 (g)

                                 L-annotazzjoni “Washington State Department of Agriculture” titħassar kompletament.


title: Regolament ta’ Implimentazzjoni tal-Kummissjoni (UE) Nru 1187/2013 tal- 21 ta’ Novembru 2013 li japprova s-sustanza attiva pentijopirad, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011  Test b’relevanza għaż-ŻEE

text:
                  22.11.2013

                  MT

                  Il-Ġurnal Uffiċjali tal-Unjoni Ewropea

                  L 313/42

            REGOLAMENT TA’ IMPLIMENTAZZJONI TAL-KUMMISSJONI (UE) Nru 1187/2013
      tal-21 ta’ Novembru 2013
      li japprova s-sustanza attiva pentijopirad, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 13(2) u l-Artikolu 78(2) tiegħu,
      Billi:

                  (1)

                  Skont l-Artikolu 80(1)(a) tar-Regolament (KE) Nru 1107/2009, għandha tapplika d-Direttiva tal-Kunsill 91/414/KEE (2) fir-rigward tal-proċedura u l-kundizzjonijiet għall-approvazzjoni tas-sustanzi attivi li għalihom ġiet adottata deċiżjoni skont l-Artikolu 6(3) ta’ dik id-Direttiva qabel l-14 ta’ Ġunju 2011. Għall-pentijopirad, il-kundizzjonijiet tal-Artikolu 80(1)(a) tar-Regolament (KE) Nru 1107/2009 tissodisfahom id-Deċiżjoni tal-Kummissjoni 2010/466/UE (3).

                  (2)

                  Skont l-Artikolu 6(2) tad-Direttiva 91/414/KEE fl-10 ta’ Diċembru 2009 ir-Renju Unit irċieva applikazzjoni mingħand LKC UK Ltd biex is-sustanza attiva pentijopirad tiddaħħal fl-Anness I tad-Direttiva 91/414/KEE. Id-Deċiżjoni 2010/466/UE kkonfermat li d-dossier kien “komplut” fis-sens li seta’ jitqies bħala wieħed li fil-prinċipju jissodisfa r-rekwiżiti tad-dejta u tal-informazzjoni tal-Annessi II u III tad-Direttiva 91/414/KEE.

                  (3)

                  Għal dik is-sustanza attiva, ġew ivvalutati l-effetti fuq is-saħħa tal-bniedem u tal-annimali u fuq l-ambjent, skont id-dispożizzjonijiet tal-Artikolu 6(2) u (4) tad-Direttiva 91/414/KEE, għall-użi proposti mill-applikant. L-Istat Membru relatur maħtur ressaq abbozz tar-rapport ta’ valutazzjoni fil-31 ta’ Jannar 2012.

                  (4)

                  L-abbozz tar-rapport ta’ valutazzjoni analizzawh l-Istati Membri u l-Awtorità Ewropea dwar is-Sigurtà fl-Ikel (minn hawn ’il quddiem “l-Awtorità”). Fis-7 ta’ Frar 2013, l-Awtorità ppreżentat il-konklużjoni tagħha lill-Kummissjoni (4) dwar il-valutazzjoni tar-riskju tal-pestiċidi tas-sustanza attiva pentijopirad. L-abbozz aġġornat tar-rapport ta’ valutazzjoni u l-konklużjoni tal-Awtorità analizzawhom l-Istati Membri u l-Kummissjoni fil-Kumitat Permanenti dwar il-Katina Alimentari u s-Saħħa tal-Annimali, u fit-3 ta’ Ottubru 2013 ġew iffinalizzati fil-format ta’ rapport ta’ analiżi tal-Kummissjoni għall-pentijopirad.

                  (5)

                  Minn bosta eżamijiet li saru deher li l-prodotti għall-protezzjoni tal-pjanti li jinkludu l-pentijopirad huma mistennija jissodisfaw, b’mod ġenerali, ir-rekwiżiti stabbiliti fl-Artikolu 5(1)(a) u (b) u l-Artikolu 5(3) tad-Direttiva 91/414/KEE, b’mod partikolari fir-rigward tal-użi li kienu eżaminati u dettaljati fir-rapport ta’ analiżi tal-Kummissjoni. Għaldaqstant, jixraq li l-pentijopirad tiġi approvata.

                  (6)

                  Madankollu, skont l-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, hemm bżonn li jiddaħħlu ċerti kundizzjonijiet u restrizzjonijiet. B’mod partikolari, jixraq li tintalab aktar informazzjoni ta’ konferma.

                  (7)

                  Għandu jitħalla jgħaddi żmien raġonevoli qabel l-approvazzjoni, ħalli l-Istati Membri u l-partijiet interessati jkunu jistgħu jħejju ruħhom biex jilħqu r-rekwiżiti l-ġodda li jirriżultaw mill-approvazzjoni.

                  (8)

                  Madankollu, bla preġudizzju għall-obbligi stabbiliti fir-Regolament (KE) Nru 1107/2009 bħala konsegwenza tal-approvazzjoni, u meta titqies is-sitwazzjoni speċifika li nħolqot bit-tranżizzjoni mid-Direttiva 91/414/KEE għar-Regolament (KE) Nru 1107/2009, għandu japplika dan li ġej. L-Istati Membri għandhom jingħataw perjodu ta’ sitt xhur wara l-approvazzjoni biex jirrevedu l-awtorizzazzjonijiet tal-prodotti għall-protezzjoni tal-pjanti li fihom il-pentijopirad. L-Istati Membri għandhom ivarjaw, jissostitwixxu jew jirtiraw l-awtorizzazzjonijiet kif xieraq. B’deroga minn dik l-iskadenza, għandu jingħata perjodu itwal għas-sottomissjoni u għall-valutazzjoni tad-dossier komplut tal-Anness III, kif stipulat fid-Direttiva 91/414/KEE, ta’ kull prodott għall-protezzjoni tal-pjanti għal kull użu maħsub skont il-prinċipji uniformi.

                  (9)

                  L-esperjenza tal-inklużjonijiet preċedenti fl-Anness I tad-Direttiva 91/414/KEE ta’ sustanzi attivi valutati fil-qafas tar-Regolament tal-Kummissjoni (KEE) Nru 3600/92 (5) uriet li jistgħu jinqalgħu xi diffikultajiet fl-interpretazzjoni tad-dmirijiet tad-detenturi tal-awtorizzazzjonijiet eżistenti dwar l-aċċess għad-dejta. Għalhekk, sabiex jiġu evitati aktar diffikultajiet, jidher li hemm bżonn jiġu ċċarati l-obbligi tal-Istati Membri, speċjalment l-obbligu li jivverifikaw li d-detentur tal-awtorizzazzjoni juri li għandu aċċess għal dossier li jissodisfa r-rekwiżiti tal-Anness II ta’ dik id-Direttiva. Madankollu, din il-kjarifika ma timponi l-ebda obbligu ġdid fuq l-Istati Membri jew fuq id-detenturi tal-awtorizzazzjonijiet, meta mqabbla mad-Direttivi adottati s’issa li jemendaw l-Anness I ta’ dik id-Direttiva jew ir-Regolamenti li japprovaw sustanzi attivi.

                  (10)

                  Skont l-Artikolu 13(4) tar-Regolament (KE) Nru 1107/2009, l-Anness tar-Regolament ta’ Implimentazzjoni tal-Kummissjoni (UE) Nru 540/2011 (6) għandu jiġi emendat skont dan.

                  (11)

                  Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

            ADOTTAT DAN IR-REGOLAMENT:
      Artikolu 1
      Approvazzjoni ta’ sustanza attiva
      Kif jispeċifika l-Anness I, is-sustanza attiva pentijopirad hi approvata skont il-kundizzjonijiet stipulati f’dak l-Anness.
      Artikolu 2
      Valutazzjoni mill-ġdid tal-prodotti għall-protezzjoni tal-pjanti
      1.   F’konformità mar-Regolament (KE) Nru 1107/2009, meta meħtieġ, l-Istati Membri għandhom jemendaw jew jirtiraw l-awtorizzazzjonijiet eżistenti għall-prodotti għall-protezzjoni tal-pjanti li fihom il-pentijopirad bħala sustanza attiva sal-31 ta’ Ottubru 2014.
      Sa dik id-data dawn għandhom jivverifikaw b’mod partikolari li jkunu ntlaħqu l-kundizzjonijiet fl-Anness I ta’ dan ir-Regolament, ħlief dawk identifikati fil-kolonna dwar dispożizzjonijiet speċifiċi ta’ dak l-Anness, u li d-detentur tal-awtorizzazzjoni għandu dossier jew għandu aċċess għalih, li jilħaq ir-rekwiżiti tal-Anness II tad-Direttiva 91/414/KEE skont il-kundizzjonijiet tal-Artikolu 13(1) sa (4) ta’ dik id-Direttiva u l-Artikolu 62 tar-Regolament (KE) Nru 1107/2009.
      2.   B’deroga mill-paragrafu 1, għal kull prodott awtorizzat għall-protezzjoni tal-pjanti li fih il-pentijopirad bħala l-unika sustanza attiva jew inkella bħala waħda minn bosta sustanzi attivi li lkoll huma elenkati fl-Anness tar-Regolament ta’ Implimentazzjoni (UE) Nru 540/2011, sa mhux iktar tard mit-30 ta’ April 2014 l-Istati Membri għandhom jerġgħu jevalwaw il-prodott skont il-prinċipji uniformi, kif jissemma fl-Artikolu 29(6) tar-Regolament (KE) Nru 1107/2009, abbażi ta’ dossier li jilħaq ir-rekwiżiti tal-Anness III tad-Direttiva 91/414/KEE u filwaqt li titqies il-kolonna dwar id-dispożizzjonijiet speċifiċi tal-Anness I ta’ dan ir-Regolament. Skont dik l-evalwazzjoni, dawn għandhom jistabbilixxu jekk il-prodott jilħaqx il-kundizzjonijiet stabbiliti fl-Artikolu 29(1) tar-Regolament (KE) Nru 1107/2009.
      Meta dan ikun stabbilit:

                  (a)

                  fil-każ ta’ prodott li jkun fih il-pentijopirad bħala l-unika sustanza attiva, meta meħtieġ, l-Istati Membri għandhom jemendaw jew jirtiraw l-awtorizzazzjoni sa mhux aktar tard mill-31 ta’ Ottubru 2015; jew

                  (b)

                  fil-każ ta’ prodott li fih il-pentijopirad bħala waħda minn bosta sustanzi attivi, meta meħtieġ, l-Istati Membri għandhom jemendaw jew jirtiraw l-awtorizzazzjoni sal-31 ta’ Ottubru 2015 jew sad-data ffissata għal din l-emenda jew għal dan l-irtirar fl-att/i rispettivi li żiedu s-sustanza/i rilevanti fl-Anness I tad-Direttiva 91/414/KEE jew li approvaw dik is-sustanza/i, skont liema minnhom tkun l-iktar riċenti.

            Artikolu 3
      Emendi fir-Regolament ta’ Implimentazzjoni tal-Kummissjoni (UE) Nru 540/2011
      L-Anness tar-Regolament ta’ Implimentazzjoni tal-Kummissjoni (UE) Nru 540/2011 huwa emendat skont l-Anness II ta’ dan ir-Regolament.
      Artikolu 4
      Id-dħul fis-seħħ u d-data tal-applikazzjoni
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Dan għandu japplika mill-1 ta’ Mejju 2014.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-21 ta’ Novembru 2013.

               Għall-Kummissjoni

               Il-President

            José Manuel BARROSO

         (1)  ĠU L 309, 24.11.2009, p. 1.

         (2)  Id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (ĠU L 230, 19.8.1991, p. 1).

         (3)  Id-Deċiżjoni tal-Kummissjoni 2010/466/UE tal-24 ta’ Awwissu 2010 li tagħraf fil-prinċipju l-kompletezza tal-fajl li tressaq għall-analiżi dettaljata fid-dawl tal-inklużjoni possibbli ta’ pentijopirad fl-Anness I tad-Direttiva tal-Kunsill 91/414/KEE (ĠU L 224, 26.8.2010, p. 6).

         (4)  EFSA Journal 2013; 11(2):3111. Jista’ jinstab onlajn: www.efsa.europa.eu

         (5)  Ir-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE dwar it-tqegħid fis-suq ta’ prodotti għall-protezzjoni tal-pjanti (ĠU L 366, 15.12.1992, p. 10).

         (6)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).

         ANNESS I

                     Isem Komuni, Numri ta’ Identifikazzjoni

                     Isem tal-IUPAC

                     Purità (1)

                     Data tal-approvazzjoni

                     Skadenza tal-approvazzjoni

                     Dispożizzjonijiet speċifiċi

                     Pentijopirad
                     Nru CAS 183675-82-3
                     Nru CIPAC 824

                        RS)-N-[2-(1,3-dimetilbutil)-3-tijenil]-1-metil-3-(trifluworometil)pirażol-4-karbossammid

                     ≥ 980 g/kg
                     (50:50 ta’ taħlita racemic)

                     l-1 ta’ Mejju 2014

                     it-30 ta’ April 2024

                     Għall-implimentazzjoni tal-prinċipji uniformi kif jissemma fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta’ analiżi dwar il-pentijopirad, u b’mod partikolari l-Appendiċijiet I u II tiegħu, kif ġew iffinalizzati fil-Kumitat Permanenti dwar il-Katina Alimentari u s-Saħħa tal-Annimali fit-3 ta’ Ottubru 2013.
                     F’din il-valutazzjoni ġenerali, l-Istati Membri għandhom jagħtu attenzjoni partikolari lil:

                                 (a)

                                 il-protezzjoni tal-operaturi u tal-ħaddiema;

                                 (b)

                                 ir-riskju għall-organiżmi akkwatiċi u tal-ħamrija.

                                 (c)

                                 ir-riskju għall-ilma ta’ taħt l-art, meta s-sustanza tiġi applikata f’reġjuni b’ħamrija u/jew kundizzjonijiet klimatiċi vulnerabbli;

                                 (d)

                                 il-livell ta’ residwi fl-uċuħ tar-raba’ rotazzjonali wara l-applikazzjoni konsekuttiva tas-sustanza attiva għal bosta snin.

                           Meta xieraq, il-kundizzjonijiet għall-użu għandu jkun fihom miżuri li jtaffu r-riskju.
                     L-applikant għandu jressaq informazzjoni ta’ konferma dwar:

                                 (1)

                                 in-nonrilevanza tal-metabolit M11 (aċidu 3-metil-1-{3-[(1-metil-3-trifluworometil-1H-pirażol-4-karbonil)ammino]tijofen-2-il}pentanojku) għall-ilma ta’ taħt l-art ħlief evidenza relatata mar-riskju tal-karċinoġeniċità, li jiddependi fuq il-klassifikazzjoni tal-ġenitur u speċifikat b’mod separat fi (3) hawn taħt;

                                 (2)

                                 il-profil tossikoloġiku u l-valuri ta’ referenza tal-metabolit PAM;

                                 (3)

                                 ir-rilevanza tal-metaboliti M11 (aċidu 3-metil-1-{3-[(1-metil-3-trifluworometil-1H-pirażol-4-karbonil)ammino]tijofen-2-il}pentanojku), DM-PCA (aċidu 3-trifluworometil-1H-pirażol-4-karbossiliku), PAM (1-metil-3-trifluworometil-1H-pirażol-4-karbossammid) u PCA (aċidu 1-metil-3-trifluworometil-1H-pirażol-4-karbossiliku) u r-riskju tagħhom li jniġġsu l-ilma ta’ taħt l-art, jekk il-pentijopirad ikun klassifikat bir-Regolament (KE) Nru 1272/2008 bħala karċinoġeniku tal-kategorija nru 2.

                           L-applikant għandu jressaq lill-Kummissjoni, lill-Istati Membri u lill-Awtorità, l-informazzjoni rilevanti stabbilita fil-punti (1) u (2) sat-30 ta’ April 2016 u l-informazzjoni stabbilita fil-punt (3) fi żmien sitt xhur min-notifika bid-deċiżjoni ta’ klassifikazzjoni dwar il-pentijopirad.

            (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta’ analiżi

         ANNESS II
         Fil-Parti B tal-Anness tar-Regolament ta’ Implimentazzjoni tal-Kummissjoni (UE) Nru 540/2011, qed tiżdied din l-annotazzjoni:

                        Numru

                        Isem Komuni, Numri ta’ Identifikazzjoni

                        Isem tal-IUPAC

                        Purità (*)

                        Data tal-approvazzjoni

                        Skadenza tal-approvazzjoni

                        Dispożizzjonijiet speċifiċi

                        “57

                        Pentijopirad
                        Nru CAS 183675-82-3
                        Nru CIPAC 824

                           RS)-N-[2-(1,3-dimetilbutil)-3-tijenil]-1-metil-3-(trifluworometil)pirażol-4-karbossammid

                        ≥ 980 g/kg
                        (50:50 ta’ taħlita racemic)

                        l-1 ta’ Mejju 2014

                        it-30 ta’ April 2024

                        Għall-implimentazzjoni tal-prinċipji uniformi kif jissemma fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta’ analiżi dwar il-pentijopirad, u b’mod partikolari l-Appendiċijiet I u II tiegħu, kif ġew iffinalizzati fil-Kumitat Permanenti dwar il-Katina Alimentari u s-Saħħa tal-Annimali fit-3 ta’ Ottubru 2013.
                        F’din il-valutazzjoni ġenerali, l-Istati Membri għandhom jagħtu attenzjoni partikolari lil:

                                    (a)

                                    il-protezzjoni tal-operaturi u tal-ħaddiema;

                                    (b)

                                    ir-riskju għall-organiżmi akkwatiċi u tal-ħamrija.

                                    (c)

                                    ir-riskju għall-ilma ta’ taħt l-art, meta s-sustanza tiġi applikata f’reġjuni b’ħamrija u/jew kundizzjonijiet klimatiċi vulnerabbli;

                                    (d)

                                    il-livell ta’ residwi fl-uċuħ tar-raba’ rotazzjonali wara l-applikazzjoni konsekuttiva tas-sustanza attiva għal bosta snin.

                              Meta xieraq, il-kundizzjonijiet għall-użu għandu jkun fihom miżuri li jtaffu r-riskju.
                        L-applikant għandu jressaq informazzjoni ta’ konferma dwar:

                                    (1)

                                    in-nonrilevanza tal-metabolit M11 (aċidu 3-metil-1-{3-[(1-metil-3-trifluworometil-1H-pirażol-4-karbonil)ammino]tijofen-2-il}pentanojku) għall-ilma ta’ taħt l-art ħlief evidenza relatata mar-riskju tal-karċinoġeniċità, li jiddependi fuq il-klassifikazzjoni tal-ġenitur u speċifikat b’mod separat fi (3) hawn taħt;

                                    (2)

                                    il-profil tossikoloġiku u l-valuri ta’ referenza tal-metabolit PAM;

                                    (3)

                                    ir-rilevanza tal-metaboliti M11 (aċidu 3-metil-1-{3-[(1-metil-3-trifluworometil-1H-pirażol-4-karbonil)ammino]tijofen-2-il}pentanojku), DM-PCA (aċidu 3-trifluworometil-1H-pirażol-4-karbossiliku), PAM (1-metil-3-trifluworometil-1H-pirażol-4-karbossammid) u PCA (aċidu 1-metil-3-trifluworometil-1H-pirażol-4-karbossiliku) u r-riskju tagħhom li jniġġsu l-ilma ta’ taħt l-art, jekk il-pentijopirad ikun klassifikat bir-Regolament (KE) Nru 1272/2008 bħala karċinoġeniku tal-kategorija nru 2.

                              L-applikant għandu jressaq lill-Kummissjoni, lill-Istati Membri u lill-Awtorità, l-informazzjoni rilevanti stabbilita fil-punti (1) u (2) sat-30 ta’ April 2016 u l-informazzjoni stabbilita fil-punt (3) fi żmien sitt xhur min-notifika bid-deċiżjoni ta’ klassifikazzjoni dwar il-pentijopirad.”

            (*)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta’ analiżi.


title: Regolament ta’ Implimentazzjoni tal-Kummissjoni (UE) Nru 576/2011 tas- 16 ta’ Ġunju 2011 li jemenda r-Regolament tal-Kummissjoni (KE) Nru 543/2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 f’dak li għandu x’jaqsam mal-istandards għat-tqegħid fis-suq tal-laħam tat-tjur

text:
               17.6.2011

               MT

               Il-Ġurnal Uffiċjali tal-Unjoni Ewropea

               L 159/66

         REGOLAMENT TA’ IMPLIMENTAZZJONI TAL-KUMMISSJONI (UE) Nru 576/2011
   tas-16 ta’ Ġunju 2011
   li jemenda r-Regolament tal-Kummissjoni (KE) Nru 543/2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 f’dak li għandu x’jaqsam mal-istandards għat-tqegħid fis-suq tal-laħam tat-tjur
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS [Ir-Regolament dwar l-OKS Unika]) (1), u partikolarment l-Artikolu 121(e) tiegħu flimkien mal-Artikolu 4 tiegħu,
   Billi:

               (1)

               L-Anness XI għar-Regolament tal-Kummissjoni (KE) Nru 543/2008 (2), jelenka l-laboratorji ta’ referenza nazzjonali.

               (2)

               L-awtoritajiet kompetenti ta’ Franza, l-Italja, Ċipru, il-Latvja, il-Litwanja, il-Pajjiżi l-Baxxi u l-Awstrija, innotifikaw lill-Kummissjoni dwar il-ħatra ġdida tal-laboratorju ta’ referenza nazzjonali eżistenti tagħhom rispettivament.

               (3)

               Ir-Regolament (KE) Nru 543/2008 għandu għaldaqstant jiġi emendat skont dan.

               (4)

               Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   L-Anness XI tar-Regolament (KE) Nru 543/2008 huwa mibdul bit-test fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta’ Ġunju 2011.

            Għall-Kummissjoni

            Il-President

         José Manuel BARROSO

      (1)  ĠU L 299, 16.11.2007, p. 1.

      (2)  ĠU L 157, 17.6.2008, p. 46.

      ANNESS

            “ANNESS XI

               LISTA TA’ LABORATORJI TA’ REFERENZA NAZZJONALI

                           Il-Belġju

                                    Instituut voor Landbouw- en Visserijonderzoek (ILVO)

                                    Eenheid Technologie en Voeding

                                    Productkwaliteit en voedselveiligheid

                                    Brusselsesteenweg 370

                                    BE-9090 Melle

                           Il-Bulgarija

                                    Национален диагностичен научно-изследователски ветеринарно-медицински институт

                                    (National Diagnostic Research Veterinary Medicine Institute)

                                    бул. „Пенчо Славейков“ 15

                                    (15, Pencho Slaveikov str.)

                                    София–1606

                                    (Sofia–1606)

                           Ir-Repubblika Ċeka

                                    Státní veterinární ústav Jihlava

                                    Národní referenční laboratoř pro mikrobiologické,

                                    chemické a senzorické analýzy masa a masných výrobků

                                    Rantířovská 93

                                    CZ-586 05 Jihlava

                           Id-Danimarka

                                    Fødevarestyrelsen

                                    Fødevareregion Øst

                                    Afdeling for Fødevarekemi

                                    Søndervang 4

                                    DK-4100 Ringsted

                           Il-Ġermanja

                                    Max Rubner-Institut

                                    Bundesforschungsinstitut für Ernährung und Lebensmittel

                                    (Federal Research Institute of Nutrition and Food)

                                    - Institut für Sicherheit und Qualität bei Fleisch -

                                    (Department of Safety and Quality of Meat)

                                    E.-C.-Baumann-Str. 20

                                    D-95326 Kulmbach

                           L-Estonja

                                    Veterinaar- ja Toidulaboratoorium

                                    Kreutzwaldi 30

                                    EE-51006 Tartu

                           L-Irlanda

                                    National Food Centre

                                    Teagasc

                                    Dunsinea

                                    Castleknock

                                    IE-Dublin 15

                           Il-Greċja

                                    Ministry of Rural Development & Food

                                    Veterinary Laboratory of Larisa

                                    7th km Larisa-Trikalοn st.

                                    GR-411 10 Larisa

                           Spanja

                                    Laboratorio Arbitral Agroalimentario

                                    Carretera de La Coruña, km 10,700

                                    E-28023 Madrid

                           Franza

                                    SCL Laboratoire de Montpellier

                                    parc Euromédecine

                                    205, rue de la Croix-Verte

                                    FR-34196 MONTPELLIER CEDEX 5

                           L-Italja

                                    Ministero delle politiche agricole alimentari e forestali

                                    Ispettorato centrale della tutela della qualità e repressione frodi dei prodotti agroalimentari

                                    Laboratorio di Modena

                                    Via Jacopo Cavedone N. 29

                                    IT – 41100 Modena

                           Ċipru

                                    Analytical Laboratories Section

                                    Department of Agriculture

                                    Ministry of agriculture, Natural Resources and Environment

                                    Loukis Akritas Ave

                                    CY-1412 Nicosia

                           Il-Latvja

                                    Pārtikas drošības, dzīvnieku veselības un vides zinātniskais institūts

                                    Lejupes iela 3,

                                    LV - Rīga, 1076

                           Il-Litwanja

                                    Nacionalinis maisto ir veterinarijos rizikos vertinimo institutas

                                    J. Kairiūkščio g. 10

                                    LT-08409 Vilnius

                           Il-Lussemburgu

                                    Laboratoire National de Santé

                                    Rue du Laboratoire, 42

                                    L-1911 Lussemburgu

                           L-Ungerija

                                    Mezőgazdasági Szakigazgatási Hivatal Központ Élelmiszer- és Takarmánybiztonsági Igazgatóság

                                    (Central Agricultural Office Food and Feed Safety Directorate)

                                    Budapest 94. Pf. 1740

                                    Mester u. 81

                                    HU-1465

                           Malta

                                    Malta National Laboratory

                                    UB14, San Gwann Industrial Estate

                                    San Gwann,

                                    SGN 3000

                                    MALTA

                           Il-Pajjiżi l-Baxxi

                                    RIKILT — Instituut voor Voedselveiligheid

                                    Wageningen University and Research Centre

                                    Akkermaalsbos 2, gebouw 123

                                    6708 WB Wageningen

                                    NEDERLAND

                           L-Awstrija

                                    Österreichische Agentur für Gesundheit und Ernährungssicherheit GmbH

                                    Spargelfeldstraße 191

                                    A-1226 Wien

                           Il-Polonja

                                    Centralne Laboratorium Głównego Inspektoratu Jakości

                                    Handlowej Artykułów Rolno-Spożywczych

                                    ul. Reymonta 11/13

                                    60-791 Poznań

                                    POLSKA

                           Il-Portugall

                                    Autoridade de Segurança Alimentar e Económica — ASAE

                                    Laboratório Central da Qualidade Alimentar — LCQA

                                    Av. Conde Valbom, 98

                                    P-1050-070 Lisboa

                           Ir-Rumanija

                                    Institutul de Igienă și Sănătate Publică Veterinară

                                    Str. Câmpul Moșilor, nr. 5, Sector 2

                                    București

                           Is-Slovenja

                                    Univerza v Ljubljani

                                    Veterinarska fakulteta

                                    Nacionalni veterinarski inštitut

                                    Gerbičeva 60

                                    SI-1115 Ljubljana

                           Is-Slovakkja

                                    Štátny veterinárny a potravinový ústav

                                    Botanická 15

                                    842 52 Bratislava

                                    SLOVENSKÁ REPUBLIKA

                           Il-Finlandja

                                    Elintarviketurvallisuusvirasto Evira

                                    Mustialankatu 3

                                    FI-00710 Helsinki

                           L-Isvezja

                                    Livsmedelsverket

                                    Box 622

                                    S-75126 Uppsala

                           Ir-Renju Unit

                                    Laboratory of the Government Chemist

                                    Queens Road

                                    Teddington

                                    TW11 0LY

                                    UNITED KINGDOM”


title: Regolament ta’ Implimentazzjoni tal-Kummissjoni (UE) Nru 378/2011 tal- 15 ta’ April 2011 li jiffissa d-dazji tal-importazzjoni fis-settur taċ-ċereali applikabbli mis- 16 ta’ April 2011

text:
               16.4.2011

               MT

               Il-Ġurnal Uffiċjali tal-Unjoni Ewropea

               L 102/21

         REGOLAMENT TA’ IMPLIMENTAZZJONI TAL-KUMMISSJONI (UE) Nru 378/2011
   tal-15 ta’ April 2011
   li jiffissa d-dazji tal-importazzjoni fis-settur taċ-ċereali applikabbli mis-16 ta’ April 2011
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament tal-Kummissjoni (UE) Nru 642/2010 tal-20 ta' Lulju 2010 dwar regoli ta' applikazzjoni (dazju ta' importazzjoni fis-settur taċ-ċereali) għar-Regolament tal-Kunsill (KE) Nru 1234/2007 (2), u b'mod partikolari l-Artikolu 2(1) tiegħu,
   Billi:

               (1)

               L-Artikolu 136(1) tar-Regolament (KE) Nru 1234/2007 jipprovdi li, għall-prodotti li jaqgħu taħt il-kodiċijiet tan-NM 1001 10 00, 1001 90 91, ex 1001 90 99 (qamħ durum ta' kwalità għolja), 1002, ex 1005 minbarra ż-żrieragħ ibridi, u ex 1007 minbarra l-ibridu għaż-żrigħ, id-dazju tal-importazzjoni huwa daqs il-prezz tal-intervent li jgħodd għal dawn il-prodotti fil-waqt tal-importazzjoni, biż-żieda ta' 55 % u bit-tnaqqis tal-prezz tal-importazzjoni CIF applikabbli għall-kunsenja kkonċernata. Madankollu, dan id-dazju ma jistax jaqbeż ir-rata ta' dazji fit-Tariffa Doganali Komuni.

               (2)

               L-Artikolu 136(2) tar-Regolament (KE) Nru 1234/2007 jipprovdi li, għall-finijiet tal-kalkolu tad-dazju tal-importazzjoni msemmija fil-paragrafu 1 tal-Artikolu msemmi, għall-prodotti kkonċernati kull tant żmien jiġu stabbiliti prezzijiet rappreżentattivi CIF għall-importazzjoni.

               (3)

               Skont l-Artikolu 2(2) tar-Regolament (UE) Nru 642/2010, il-prezz li għandu jintuża għall-kalkolu tad-dazju tal-importazzjoni tal-prodotti li jaqgħu taħt il-kodiċijiet NM 1001 10 00, 1001 90 91, ex 1001 90 99 (qamħ durum ta' kwalità għolja), 1002 00, 1005 10 90, 1005 90 00 u 1007 00 90, huwa l-prezz rappreżentattiv tal-importazzjoni CIF tal-ġurnata stabbilit skont il-metodu pprovdut fl-Artikolu 5 tar-Regolament imsemmi.

               (4)

               Jeħtieġ li jiġu stabbiliti d-dazji tal-importazzjoni għall-perjodu mis-16 ta’ April 2011, applikabbli sakemm jidħlu fis-seħħ dazji tal-importazzjoni ġodda,

         ADOTTAT DAN IR-REGOLAMENT:
   Artikolu 1
   Mis-16 ta’ April 2011, id-dazji tal-importazzjoni fis-settur taċ-ċereali msemmija fl-Artikolu 136(1) tar-Regolament (KE) Nru 1234/2007 huma stipulati fl-Anness I ta' dan ir-Regolament abbażi tal-fatturi msemmija fl-Anness II.
   Artikolu 2
   Dan ir-Regolament għandu jidħol fis-seħħ fis-16 ta’ April 2011.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ April 2011.

            Għall-Kummissjoni, f'isem il-President,

         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 187, 21.7.2010, p. 5.

      ANNESS I

         Dazji tal-importazzjoni tal-prodotti msemmija fl-Artikolu 136(1) tar-Regolament (KE) Nru 1234/2007 applikabbli mis-16 ta’ April 2011

                  Kodiċi NK

                  Isem tal-merkanziji

                  Dazju tal-importazzjoni (1)

                  (EUR/t)

                  1001 10 00

                  QAMĦ iebes ta' kwalità għolja

                  0,00

                  ta' kwalità medja

                  0,00

                  ta' kwalità baxxa

                  0,00

                  1001 90 91

                  QAMĦ għaż-żrigħ

                  0,00

                  ex 1001 90 99

                  QAMĦ komuni ta' kwalità għolja, minbarra dak li hu taż-żrigħ

                  0,00

                  1002 00 00

                  SEGALA

                  0,00

                  1005 10 90

                  QAMĦIRRUM għaż-żrigħ minbarra dak ibridu

                  0,00

                  1005 90 00

                  QAMĦIRRUM minbarra dak taż-żrigħ (2)

                  0,00

                  1007 00 90

                  SORGU f'żerriegħa minbarra dik ibrida taż-żrigħ

                  0,00

         (1)  Għall-prodotti li jaslu fl-Unjoni mill-Oċean Atlantiku jew mill-Kanal ta' Suez (l-Artikolu 2(4) tar-Regolament (UE) Nru 642/2010) l-importatur jista' jibbenefika minn tnaqqis ta' dazju ta':

                  —

                  EUR 3 kull tunnellata, jekk il-port tal-ħatt jinsab fil-Baħar Mediterran jew fil-Baħar l-Iswed,

                  —

                  EUR 2 kull tunnellata, jekk il-port fejn isir il-ħatt jinsab fl-Irlanda, fir-Renju Unit, fid-Danimarka, fl-Estonja, fil-Latvja, fil-Litwanja, fil-Polonja, fil-Finlandja, fl-Isvezja jew fuq il-kosta Atlantika tal-Peniżola Iberika.

         (2)  L-importatur jista' jibbenefika minn tnaqqis fiss ta' EUR 24 kull tunnellata jekk il-kundizzjonijiet stabbiliti fl-Artikolu 3 tar-Regolament (UE) Nru 642/2010 huma sodisfatti.

      ANNESS II

         Fatturi għall-kalkolu tad-dazji fl-Anness I

      1.4.2011-14.4.2011

                  (1)

                  Medji fuq il-perjodu ta' referenza msemmi fl-Artikolu 2(2) tar-Regolament (UE) Nru 642/2010:

                              (EUR/t)

                              Qamħ (1)

                              Qamħirrum

                              Qamħ iebes kwalità għolja

                              Qamħ iebes, kwalità medja (2)

                              Qamħ iebes kwalità baxxa (3)

                              Xgħir

                              Borża

                              Minnéapolis

                              Chicago

                              —

                              —

                              —

                              —

                              Kwotazzjoni

                              253,38

                              208,52

                              —

                              —

                              —

                              —

                              Prezz FOB USA

                              —

                              —

                              238,83

                              228,83

                              208,83

                              162,14

                              Tariffa fuq il-Golf

                              —

                              14,64

                              —

                              —

                              —

                              —

                              Tariffa fuq l-Għadajjar il-Kbar

                              74,16

                              —

                              —

                              —

                              —

                              —

                  (2)

                  Medji fuq il-perjodu ta' referenza msemmi fl-Artikolu 2(2) tar-Regolament (UE) Nru 642/2010:

                              Merkanzija/Spejjeż: Il-Golf tal-Messiku–Rotterdam:

                              17,88  EUR/t

                              Merkanzija/Spejjeż: L-Għadajjar il-Kbar–Rotterdam:

                              49,29 EUR/t

         (1)  Tariffa pożittiva ta' EUR 14/t inkorporata (l-Artikolu 5(3) tar-Regolament (UE) Nru 642/2010).

         (2)  Tariffa negattiva ta' EUR 10/t (l-Artikolu 5(3) tar-Regolament (UE) Nru 642/2010).

         (3)  Tariffa negattiva ta' EUR 30/t (l-Artikolu 5(3) tar-Regolament (UE) Nru 642/2010).